
ประกาศองค์การบริหารส่วนตำบลเสาธง
เรื่อง  โครงสร้างส่วนราชการและการแบ่งส่วนราชการภายในขององค์การบริหารส่วนตำบลเสาธง
------------------------------



อาศัยอำนาจตามความข้อ ๒๒๙, ๒๓๐,๒๓๑, และ ๒๓๒ แห่งประกาศคณะกรรมการพนักงานส่วนตำบลจังหวัดนครศรีธรรมราช  เรื่อง  หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ประกอบกับคณะกรรมการพนักงานส่วนตำบลจังหวัดนครศรีธรรมราช ในการประชุมครั้งที่  ๖/๒๕๔๖  เมื่อวันที่  ๒๗  มิถุนายน  ๒๕๔๖  มีมติเห็นชอบให้ องค์การบริหารส่วนตำบลเสาธง ประกาศโครงสร้างส่วนราชการและการจัดแบ่งส่วนราชการภายในของส่วนราชการต่าง ๆ ดังนี้

๑. สำนักงานปลัดองค์การบริหารส่วนตำบล      ให้มีหน้าที่ความรับผิดชอบเกี่ยวกับราชการทั่วไปขององค์การบริหารส่วนตำบล และราชการที่มิได้กำหนดให้เป็นหน้าที่ของกอง หรือส่วนราชการใดในองค์การบริหารส่วนตำบลโดยเฉพาะ รวมทั้งกำกับและเร่งรัดการปฏิบัติราชการของส่วนราชการในองค์การบริหารส่วนตำบลให้เป็นไปตามนโยบาย แนวทาง และแผนกการปฏิบัติราชการขององค์การบริหารส่วนตำบล มีการแบ่งส่วนราชการภายในออกเป็น  ๓  งาน  ดังนี้
๑.๑ งานบริหารทั่วไป  มีหน้าที่เกี่ยวกับ
๑.๑.๑ งานสารบรรณขององค์การบริหารส่วนตำบล
๑.๑.๒ งานบริหารงานบุคคลของพนักงานและลูกจ้าง
๑.๑.๓ งานเลขานุการและงานประชุมสภาองค์การบริหารส่วนตำบล   
           กรรมการบริหารองค์การบริหารส่วนตำบล และพนักงานส่วนตำบล



๑.๑.๔ งานสาธารณกุศลขององค์การบริหารส่วนตำบลและหน่วยงานต่างๆ ที่
          ขอความร่วมมือ
๑.๑.๕ งานการตรวจสอบแสดงรายการเกี่ยวกับเอกสารสำคัญของราชการ
๑.๑.๖ งานขอพระราชทานเครื่องราชอิสริยาภรณ์ เหรียญจักรพรรดิมาลา 
          และผู้ทำคุณประโยชน์



๑.๑.๗ งานเกี่ยวกับการเลือกตั้ง



๑.๑.๘ งานอื่นที่เกี่ยวข้องหรือตามที่ได้รับมอบหมาย
๑.๒ งานนโยบายและแผน  มีหน้าที่เกี่ยวกับ
๑.๒.๑ งานรวบรวมวิเคราะห์และให้บริการข้อมูลสถิติที่จำเป็นต้องนำมาใช้ในการวางแผนและการประเมินผลตามแผนทุกระดับ
๑.๒.๒ งานจัดเตรียมเอกสารที่ใช้ประกอบการพิจารณาวางแผนขององค์การบริหารส่วนตำบลและหน่วยงานหรือองค์กรที่เกี่ยวข้อง
๑.๒.๓ งานจัดทำแผนพัฒนาระยะปานกลางและแผนประจำปี
๑.๒.๔ งานติดตามประเมินผลการดำเนินงานตามแผนพัฒนาองค์การบริหารส่วนตำบล
๑.๒.๕  งานติดตามและประเมินผลการดำเนินงานตามโครงการพิเศษและตามนโยบายของทางราชการ
๑.๒.๖ งานจัดทำงบประมาณรายจ่ายประจำปีขององค์การบริหารส่วนตำบลและงบประมาณรายจ่ายเพิ่มเติม
๑.๒.๗ งานอื่นที่เกี่ยวข้องหรือตามที่ได้รับมอบหมาย
๑.๓  งานกฎหมายและคดี   มีหน้าที่เกี่ยวกับ
       ๑.๓.๑ งานทางกฎหมายเกี่ยวกับการพิจารณาวินิจฉัยปัญหาข้อกฎหมาย ร่าง       
       และพิจารณาตรวจร่างข้อบังคับ กฎ ระเบียบ ข้อบังคับและคำสั่งที่เกี่ยวข้อง


       ๑.๓.๒ งานจัดทำนิติกรรม รวบรวมข้อเท็จจริงและพยานหลักฐานเพื่อดำเนินการ 
                                ตามกฎหมาย


       ๑.๓.๓  งานสอบสวน ตรวจพิจารณาดำเนินการเกี่ยวกับวินัยพนักงานองค์การ
                                บริหารส่วนตำบลและการร้องทุกข์หรืออุทธรณ์


       ๑.๓.๔ งานสอบสวนและเปรียบเทียบการกระทำที่ละเมิดข้อบังคับ


       ๑.๓.๕ งานอื่นที่เกี่ยวข้องหรือตามที่ได้รับมอบหมาย


๒. ส่วนคลัง  มีหน้าที่ความรับผิดชอบเกี่ยวกับงานการจ่าย การรับ การนำส่งเงิน การเก็บรักษาเงิน และเอกสารทางการเงิน การตรวจสอบใบสำคัญ ฎีกางานเกี่ยวกับเงินเดือน ค่าจ้าง ค่าตอบแทน เงินบำเหน็จ บำนาญ เงินอื่น ๆ งานเกี่ยวกับการจัดทำงบประมาณ ฐานะทางการเงิน การจัดสรรเงินต่าง ๆ การจัดทำบัญชีทุกประเภท ทะเบียนคุมเงินรายได้และรายจ่ายต่าง ๆ การควบคุมการเบิกจ่าย งานทำงบทดลองประจำเดือนประจำปี งานเกี่ยวกับการพัสดุขององค์การบริหารส่วนตำบลและงานอื่น ๆ ที่เกี่ยวข้อง และได้รับมอบหมาย มีการแบ่งส่วนราชการภายในเป็น ๒ งาน ดังนี้


    ๒.๑ งานการเงิน  มีหน้าที่เกี่ยวกับ



๒.๑.๑ งานการรับ การนำส่งเงิน การเก็บรักษาเงิน และเอกสารทางการเงิน



๒.๑.๒ งานการซื้อและการจ้าง



๒.๑.๓ การจัดสรรเงินต่าง ๆ 



๒.๑.๔ งานจัดทำทะเบียนพัสดุ



๒.๑.๕ งานการตรวจสอบการรับ/จ่ายพัสดุและการเก็บรักษาพัสดุ และการ
         จำหน่ายพัสดุ
๒.๑.๖ งานตรวจสอบการเบิกจ่ายเงินทุกประเภท
๒.๑.๗ งานควบคุมและจัดทำทะเบียนงบประมาณรายจ่าย
๒.๑.๘ งานจัดทำงบประมาณการรายรับ และรายจ่ายประจำปีงบประมาณ
๒.๑.๙ งานอื่นที่เกี่ยวข้องหรือตามที่ได้รับมอบหมาย


๒.๒ งานพัฒนาและจัดเก็บรายได้   มีหน้าที่เกี่ยวกับ



๒.๒.๑ งานวางแผนการจัดเก็บรายได้และแก้ไขปัญหาอุปสรรคในการจัดเก็บ
          รายได้
๒.๒.๒ งานประชาสัมพันธ์เกี่ยวกับการชำระภาษีอากร
๒.๒.๓ งานจัดเก็บและชำระเงินรายได้จากภาษีอากร ค่าธรรมเนียมและ 
รายได้อื่น
๒.๒.๔ งานจัดทำประกาศให้มายื่นแบบแสดงรายการทรัพย์สินเพื่อชำระภาษี
๒.๒.๕ งานเก็บรักษาและการนำส่งเงินประจำวัน
๒.๒.๖ งานเก็บรักษาและเบิกจ่ายแบบพิมพ์ต่าง ๆ 
๒.๒.๗ งานเก็บรักษาเอกสารและหลักฐานการเสียภาษี ค่าธรรมเนียมและ
          รายได้อื่น
๒.๒.๘ งานอื่นที่เกี่ยวข้องหรือตามที่ได้รับมอบหมาย

        ๓. ส่วนโยธา   มีหน้าที่ความรับผิดชอบเกี่ยวกับการสำรวจ ออกแบบ การจัดทำข้อมูลทางด้านวิศวกรรม การจัดเก็บและทดสอบคุณภาพวัสดุ งานออกแบบและเขียนแบบ การตรวจสอบ การก่อสร้างและซ่อมบำรุง การควบคุมการก่อสร้างและซ่อมบำรุง งานแผนงานด้านวิศวกรรมเครื่องจักรกล การรวบรวมประวัติติดตาม ควบคุมการปฏิบัติงานเครื่องจักรกร การควบคุม การบำรุงรักษาเครื่องจักรกล และยานพาหนะ งานเกี่ยวกับแผนงาน ควบคุม เก็บรักษา การเบิกจ่ายวัสดุ อุปกรณ์ อะไหล่ น้ำมันเชื้อเพลิง และงานอื่น ๆ ที่เกี่ยวข้องและที่ได้รับมอบหมาย มีการแบ่งส่วนราชการภายในเป็น  ๑  งาน ดังนี้






      



๓.๑ งานก่อสร้าง    มีหน้าที่เกี่ยวกับ



๓.๑.๑ งานก่อสร้างบำรุงรักษาทางและสะพาน



๓.๑.๒ งานสาธารณูปการอื่น และงานบำรุงรักษาติดตั้งไฟฟ้า



๓.๑.๓ งานบำรุงรักษาเครื่องจักรกล และยานพาหนะ



๓.๑.๔ งานควบคุมก่อสร้างในสาขาวิศวกรรมงานถนนและสะพาน



๓.๑.๕ งานสถาปัตยกรรม



๓.๑.๖ งานควบคุมและการก่อสร้างอาคารตามระเบียบกฏหมาย



๓.๑.๗ งานอื่นที่เกี่ยวข้องหรือตามที่ได้รับมอบหมาย


ทั้งนี้  ตั้งแต่บัดนี้เป็นต้นไป





ประกาศ   ณ  วันที่  ๒๑  กุมภาพันธ์   พ.ศ.  ๒๕๕๔






        จ่าสิบเอก        ธรรมนูญ  มูณีเกิด







    (ธรรมนูญ  มูณีเกิด)






                 นายกองค์การบริหารส่วนตำบลเสาธง
